section_heading: Životopis
paragraph_text: Od 1967. do 1978. godine aktivno je radio u turizmu i kao direktor HTP „Riviera„ dao je svoje osobno obilježje i ostavio neizbrisiv trag. Kao jedan od začetnika porečkog turizma kako ga obično nazivaju, po struci diplomirani ekonomist svoj je životni izazov našao u razvijanju i stvaranju novih turističkih kapaciteta koji su doprinijeli gospodarskom razvoju grada i promakli ga među vodeća turistička odredišta u Hrvatskoj i cijeloj ondašnjoj Jugoslaviji.